नयी दिल्ली। विधि कंपनी सिरील अमरचंद मंगलदास ने भाई-भतीजावाद के आरोप को लेकर आईसीआईसीआई बैंक प्रमुख चंदा कोचर को पाक साफ बताने वाली अपनी रिपोर्ट वापस ले ली। आईसीआईसीआई बैंक ने मंगलवार को नियामकीय सूचना में कहा कि विधि कंपनी की जिस जांच रिपोर्ट के आधार पर कोचर को इस साल मार्च में पाक-साफ बताया गया था उस रिपोर्ट को देने वाली कंपनी का कहना है कि रिपोर्ट को अब वैध नहीं माना जाना चाहिये।